Middagsberget naturreservat

Middagsberget naturreservat utgjøres av øst-skråningen av Middagsberget like vest for fylkesvei 24 sør i Stange kommune. Her finnes gammel granskog med mye dødved. Dette er leveområde for flere lav- og sopparter, blant annet de rødlistede gubbeskjegg og rosenkjuke. Dyrelivet er vernet mot skade og unødig fortyrrelse. Det samme gjelder all vegetasjon, inkludert døde busker og trær. Men jakt og sanking av bær og sopp er tillatt. Bålbrenning med tørrkvist fra bakken er også tillatt i samsvar med øvrige regler. Motorisert ferdsel er forbudt, det samme gjelder sykling og bruk av hest utenom eksisterende sti. Referanser